# Partit Comunista d'Eslovàquia

El Partit Comunista Eslovac (eslovac Komunistickà Strana Slovenska, KSS) és un partit polític d'Eslovàquia.

## Història

Fou fundat el 1992 després de la fusió de dos moviments fundats l'any anterior per elements ortodoxos del Partit Comunista de Txecoslovàquia oposats a la seva transformació en el Partit de la Esquerra Democràtica (SDL): el Partit Comunista d'Eslovàquia-91 i la Lliga Comunista d'Eslovàquia.
El Partit actual no va ser il·legalitzat, l'esmena de la llei eslovaca del 4 de novembre de 2020 va il·legalitzar només l'anterior Partit Comunista dels anys 1948-1989.
El KSS és membre observador del Partit de l'Esquerra Europea (PEE), tot i que en els darrers anys va decidir acostar-se més a la Iniciativa de Partits Comunistes i Obrers.
A les eleccions legislatives eslovaques de 2002, el KSS va rebre el 6% dels vots i va obtenir 11 escons al Consell Nacional, per primera vegada des de la seva creació. Però a les següents va obtenir només el 3,88% del vot popular i va perdre la seva representació parlamentària, fins a data d'avui que ha anat minvant els suports, també a nivell europeu (d'un 4.54% de 2004 al 0.62% de 2019) o local (de més d'un centenar de localitats de 2002 a només cinc el 2018).

## Resultats electorals
### Eleccions legislatives

| Any | Líder | Vots | % | Escons | +/- | Govern |
| 1992 | Vladimír Ďaďo | 23,349 | 0.76% | 0 / 150 | Nou | Extraparlamentari |
| 1994 | Vladimír Ďaďo | 78,419 | 2.73% | 0 / 150 | = | Extraparlamentari |
| 1998 | Vladimír Ďaďo | 94,015 | 2.79% | 0 / 150 | = | Extraparlamentari |
| 2002 | Jozef Ševc | 181,872 | 6.33% | 11 / 150 | 11 | Oposició |
| 2006 | Jozef Ševc | 89,418 | 3.88% | 0 / 150 | 11 | Extraparlamentari |
| 2010 | Jozef Hrdlička | 21,104 | 0.83% | 0 / 150 | = | Extraparlamentari |
| 2012 | Jozef Hrdlička | 18,583 | 0.72% | 0 / 150 | = | Extraparlamentari |
| 2016 | Jozef Hrdlička | 16,278 | 0.62% | 0 / 150 | = | Extraparlamentari |
| 2020 | No es van presentar | No es van presentar | No es van presentar | No es van presentar | No es van presentar | No es van presentar |
| 2023 | | 9,867 | 0.33 | 0 / 150 | | Extraparlamentari |

### Eleccions europees

| Any | Líder | Vots | % | Escons | +/- |
| 2004 | Jozef Ševc | 31,908 | 4.54% | 0 / 14 | Nou |
| 2009 | Jozef Hrdlička | 13,643 | 1.65% | 0 / 13 | = |
| 2014 | Jozef Hrdlička | 8,510 | 1.51% | 0 / 13 | = |
| 2019 | En coalició amb VZDOR | 6,199 | 0.63% | 0 / 14 | = |
| 2024 | Jozef Hrdlička | 2,232 | 0.15% | 0 / 15 | = |

## Caps del KSS

* 1992-1998 Vladimír Ďaďo
* 1998-2006 Jozef Ševc
* 2006 Vladimír Ďaďo
* 2006 - Jozef Hrdlička

## Referències

* ↑ Kopeček, Lubomír «Transformace slovenské komunistické strany» (en txec). Středoevropské politické studie / Central European Political Studies Review, 2, 4, 01-12-2000. ISSN: 1212-7817.
* ↑ Slov-lex. «338/2020 Z.z. - Zákon, ktorým sa mení a dopĺňa záko...» (en eslovac). [Consulta: 10 març 2024].
* ↑ «KomInform: KP der Slowakei (KSS) kritisiert Thesen der EU-Linkspartei», 12-06-2011. Arxivat de l'original el 2011-06-12. [Consulta: 28 agost 2023].
* ↑ «Los partidarios del ingreso en la UE triunfan en las elecciones de Eslovaquia» (en castellà). El País [Madrid], 22-09-2002. ISSN: 1134-6582.

## Enllaços externs

Pàgina del KSS

## Vegeu més

* Partit de la Esquerra Democràtica
* Partit Comunista de Txecoslovàquia
* Iniciativa de Partits Comunistes i Obrers
* Partit de l'Esquerra Europea